ურცხოპლანეტარი

ურცხოპლანეტარი — კულტურული ფენომენი, ვადიხაუჩაშური ცივილიზაციაშ წჷმმარინაფალი. 

ადამიერეფიშ კულტურას ურცხოპლანეტარი შხირას წჷმორინაფილი რე ჰუმანოიდური ტიპიშ რინუშ სახეთ. გიმიქიმინჷ თიშ ართგვარი სახექ, ნამუთ შხირას იასოცირებუ წვანე ვარ-და შქირუ ფერიშ ადამიერიშ მოგვენი სქილედიწკჷმა, ნამუსჷთ ვაუღჷ თომეფი, უღჷ კაბეტი დუდი, ფართე თოლეფი დო გჷნძე ხელეფი. შხირას ეჭარილი რე, მუჭოთ სქილედი გორკვიაფილი სქესობური შანეფიშ უმუშო.

ადამიერეფიშ წჷმორინაფათ, ურცხოპლანეტარეფი რენა თიჯგურა ცივილიზაციაშ წჷმმარინაფალეფი, ნამუთ ადამიერეფს ტექნოლოგიური გოვითარაფაშ მასშტაბეფით წჷმი უწორუანს. თე წჷმორინაფეფით, ურცხოპლანერატეფი რენა კოსმოსური მოშარეეფი ვარ-და ნამდგაიჸინ პლანეტაშ მახორუეფი, ნამუეფით გილაფურინუნა კოსმოსური ხვამარდეფით, იხვამილუანა კათას ვარ-და ადამიერეფწკჷმა კონტაქტშა მიშმულა. რე 4 დონეშ კონტაქტი. მაართა დონეშ კონტაქტი — ადამიერეფი ურცხოპლანეტარეფს ორწყენა. მაჟირა დონეშ კონტაქტი — ადამიერეფს უღჷნა ნტკიცაფა თიშ გეშა, ნამჷ-და ურცხოპლანეტარი ძირესჷნ. მასუმა დონეშ კონტაქტი — ადამიერეფი ურცხოპლანეტარეფწკჷმა უგუხურგუ კონტაქტშა მიშმულა. მაანთხა დონეშ კონტაქტი — არძაშე ოშქურანჯი რე, ნამუშ ბორჯის ურცხოპლანეტარეფი ადამიერეფს იხვამილუანა.

რესურსეფი ინტერნეტის

 უცხოპლანეტარეფიშ სურათეფი 
 ufocasebook.com 
 ილკი მურიშ მასუმა ტიპიშ არხო კონტაქტი
 ბრიტანული საიტი დო ფორუმი ურცხოპლანეტრაეფიშ გეშა 

კატეგორია:ომენცარე ფანტასტიკაშ თემეფი